Inventaris[bewirk | brón bewèrke]
Beethoven waor d'n ierste componis dee zien mieste werke opusnómmers gaof. Veurheer dege componiste dat huugstens bij gedrökde werke. Sommege relatief vreug werke brach heer pas later oet; e hoeg opusnummer kin daorum bedreeglek zien. Jäögwerke en stökker die heer neet wiechteg genóg voont höbbe gein opusnómmers; die weure aongegeve mèt e WoO-nómmer (Werke ohne Opuszahle), 't werk vaan Georg Kinsky en Hans Halm. Dees nómmers zien neet chronologisch meh thematisch georganiseerd; orkeswerke iers, daan kamermeziek en tot slot ledere. Oongeveer tegeliek mèt hun deeg Willy Hess ditzelfde werk, meh daan grundeger: stökker die veur 1957 bekind waore, meh door Kinsky en Halm euver 't hoof woorte gezeen, gief me dèks mèt e Hess-nómmer aon. Vaan zoewel WoO es Hess bestoon appendices, bekind es respectievelek Kinsky Anh. en Hess Anh. Dao-in zien werke opgenome boevaan (al in de jaore viefteg) weurt betwieveld tot Beethoven ze heet gesjreve. Tot slot gief 't nog de catalogus vaan Giovanni Biamonti oet 1968; dit is de compleetste catalogus, boe-in alle toen bekinde werke zien opgenome, inclusief de oondudelekste sjetse.
Trio in Bes. op. 11 ('Gassenhauertrio')
Aafkomstig van Wikipedia, de Vriej Encyclopedie. "https://li.bywiki.com/w/index.php?title=Ludwig_van_Beethoven&oldid=410132"
Dees pazjena is 't lèts verangerd op 15 sep 2016, 16:01.